google/wiki40b huggingface dataset:
Taxila

Taxila er et arkeologisk sted i Punjab-provinsen i Pakistan, vest for Islamabad og Rawalpindi, på grensen mellom Punjab og nordvestre grenseprovinsen.
Taxila (da kalt Taksh-shila) var et antikt buddhistisk læresenter, forbundet med silkeveien over Khunjerab-passet, som tiltrakk seg studenter fra hele verden. Den ble også kalt Takshashila på sanskrit i antikkens India.
Dareios I underla Taxila til persiske akamenide-dynastiet rike ca. 518 f.Kr., før Aleksander den store erobret byen i 326 f.Kr. og satte en makedonsk garnison der, men det greske styret endte i 317 f.Kr. Den blomstret i løpet av det første til det femte århundret (se Gandhara). Lokalisert i krysset mellom tre betydelige handelsruter, var det et viktig økonomisk og strategisk sted.
Ifølge tradisjonen besøkte Apostelen Tomas Taxila.
Taxila står på listen til UNESCO over verdensarvens verneverdige steder.
Kenskijslepen

Kenskijslepen (russ. Кенский волок / Kenskij volok) er en 6 km lang gammel ferdselsvei over vannskillet mellom Østersjøen og Kvitsjøen. Slepen gir en forbindelse mellom vannveiene på vest- og østsiden av vannskillet og har vært benyttet til varetransport mellom Østersjøen og Kvitsjøen siden middelalderen. Fortsatt står tre kapeller og enkelte bygninger langs veien som vitner om svunne tiders aktiviteter.
Vannveien fra vest mot Kenskijslepen fulgte Neva, Ladoga, Svir og Onega, og fortsatte opp langs elvene Vodla og Tsjereva. Vannveien fra øst mot slepen fulgte elvene Onega og Kena opp til innsjøen Kenozero og fortsatte opp langs elvene Potsja og Volosjova til innsjøen Volotskoje (92 moh.). Ferdselsveien begynte ved innsjøens vestende et kort stykke opp langs elven Rezjma og endte ved landsbyen Zavolotsje ved Tsjereva.
Kenskijslepen går i et flatt og myrlendt og stedvist skogbevokst terreng. Rundt 6 km nord for slepens begynnelse ved innsjøen Volotskoje ligger det laveste punktet på vannskillet mellom Østersjøen og Kvitsjøen. Dette punktet ligger mellom elvene Tsjerevskij som er en bielv til Tsjereva, og Vinela som renner ut i innsjøen Volotskoje. Punktets høyde ligger mellom 92 og 100 moh. og anslås til 97 moh.
Bahrains Grand Prix 2014

Bakgrunn

14. januar 2014 sendte en rekke menneskerettighetsorganisasjoner et felles brev til Mr. Jean Todt, president av Fédération Internationale de l'Automobile (FIA), der de krever at løpet i Bahrain blir kansellert på grunn av menneskerettighetssituasjonen i landet. De skriver at det har vært en sammenheng mellom eskalert forfølgelse av politiske demonstranter (som har holdt på siden den arabiske våren i 2011) og løpene da de ble arrangert i tidligere år. Blant annet er sivile utsatt for vilkårlige arrestasjoner. Mer enn 3000 politiske fangere er a finne i Bahrain i dag.
Kirkja

Kirkja (IPA: [ˈtʃʰɪɻtʃʰa], dansk: Kirke) er en av to bygder på Fugloy, en av Færøyene. Bygda ligger i Fugloyar kommuna. Kirkja ligger lengre sør enn Hattarvík, den andre bygda. Fra Kirkja har man utsikt mot det imponerende forberget på Svínoy. Kirkja er, i likhet med Hattarvík, vanskelig tilgjengelig fra havet grunnet kystklipper, men det er bygd en betongkai med trapper opp til bebyggelsen. Bygdas navn kommer av at det var en kirke der i middelalderen. Den nåværende kirken i bygda ble oppført i 1933.
1. januar 2009 hadde Kirkja 25 innbyggere, mot 35 i 1985.
Jefferson Fredo Rodrigues

Karriere

Han har spilt for Grêmio, Verdy Kawasaki, Rio Branco, Canoas, Brasil, Esportivo og São José.
Sophie Monk

Bakgrunn

Monk ble født i England, men hennes foreldre flyttet til Australia og Gold Coast i Queensland. Hun var en periode medlem av den kvinnelige popgruppen Bardot, og har siden gjort solokarriere med utgivelsen av albumet Calendar Girl. Hun har også spilt i filmer som Date Movie (2006), Click (2006) og Sex and Death 101 (2007).

Karriere

Hennes profesjonelle karriere innenfor musikk begynte i 1999 da hun svarte på en annonse hvor det ble søkt etter jenter med erfaring fra sang og dans. Dette var rekruttering til den australske TV-serien Popstars, et program med mål om å skape en ny vellykket jentegruppe. Etter mange runder med sang og dans ble Monk valgt som medlem av gruppen som ble kalt Bardot.
Kort tid etter at medlemmene i Bardot skilte lag, begynte Monk å arbeide for sin solokarriere. Hun reiste utenlands for å arbeide med kjente produsenter, og dette resulterte oktober 2002 i hennes første solosingel Inside Outside. I mai 2003 lanserte Sophie Monk  sitt første soloalbum Calendar Girl, som overrasket mange ved å være en blanding mellom moderne pop og dance, og også klassisk opera, ettersom Monk hadde fått undervisning i klassisk sang.
Sophie Monk har siden etablert seg i Hollywood, selv om de fleste av hennes roller har vært forholdsvis beskjedne. I februar 2006 spilte hun i sin første rolle i en spillefilm som den flørtende og forførende Andy i komedien Date Movie. I juni 2006 var hun aktuell med filmen Click, en fortelling om en universell fjernkontroll. Monk spiller en liten rolle i denne filmen som Stacey, en sekretær som er en flørtende bimbo.
Luitpold-arenaen

Luitpold-arenaen (på tysk Luitpoldarena) er en tidligere arena og paradeplass sørøst i den tyske byen Nürnberg. Arenaen var en del av det enorme arrangementskomplekset der det tyske nazistpartiet NSDAP gjennomførte sine årlige rikspartidager (partikongresser) fra 1933 til 1938. Arenaen kunne romme inntil 150 000 mennesker. Anlegget var før nazistene kom til makten i Tyskland i 1933, en park som ble kalt Luitpoldparken (på tysk Luitpoldhain). Etter andre verdenskrig har den igjen fått dette navnet og inngår i et større folkeparkområde som kalles Volkspark Dutzendteich.

Luitpold-arenaen

Luitpold-arenaen ble etablert som park i 1906 og fikk sitt navn etter den bayerske prinsregenten Luitpold (1821–1912).  Nasjonalsosialistene holdt sine første Rikspartidager her i 1927 og 1929, før den ble omgjort til arena.
I 1929 ble det bygd en militær æreshall til minne om de som falt under første verdenskrig.
I 1933 ble ble parken omgjort til arena tilpasset nazistenes behov. Det var Hitlers arkitekt Albert Speer som fikk oppdraget.  Det ble bygd tribuner rundt området og en hovedtribune på motsatt side av æreshallen. Hovedtribunen inneholdt en stor ørn laget av skulptøren Kurt Schmid-Ehmen og tre høye hakekorsflagg. I tillegg ble det laget en «fører-vei» (Straße des Führers) mellom hovedtribunen og æreshallen.
Luitpold-arenaen var plassen hvor partiets halvmilitære eliteavdelinger SS (Schutzstffel) og SA (Sturmabteilung) holdt sine store massemønstringer.  Det var også på denne arenaen at nazistene gjennomførte sine nærmest religiøse ritualer hvor nye flagg ble tatt i ed sammen med «blodfanen», en fane som skal ha hatt blod fra noen av de som døde under det mislykkede ølkjellerkuppet i 1923.

Luitpold-hallen

Luitpold-hallen, tidligere kalt Maskinhallen, ble bygd i parken i 1906 i anledning en bayersk jubileumsutstilling. Inngangspartiet til hallen ble redesignet av nazistene i 1935. Det var i denne bygningen at partikongressene ble gjennomført fra 1934. Hallen hadde et areal på 180 ganger 50 meter og rommet 16 000 mennesker.

Luitpold-parken i dag

Luitpold-hallen og arenaen ble bombet i 1942. Restene av tribunen ble fjernet etter krigen. I 1958/1959 ble arenaen omgjort til en folkepark igjen. Det som gjenstår fra det tredje riket er trappene opp til hovedtribunen og trappene frem til Luitpold-hallen. Æreshallen fra 1929 er fortsatt intakt.
Luitpold-parken har siden 2000 blitt brukt til klassiske festivaler.
La Arrolladora Banda El Limón

La Arrolladora Banda de Limón, også kjent som La Arrolladora, er ei meksikansk musikkgruppe fra Sinaloa som spiller musikk innen sjangerne ranchera, ballade, corrido og cumbia. Gruppa oppsto i 1965, men fikk sitt nåværende navn i 1988. Den ga imidlertid ikke ut sitt første album før i 1997.
Colbert kullkraftverk

Colbert kullkraftverk er et kullkraftverk i Colbert County i delstaten Alabama i USA. Det har en installert produksjonskapasitet på 1350 MW, fordelt på 5 turbiner. Dette er et delstatens femte største kraftverk målt etter effekt. Anlegget ble påbegynt omkring 1951 og stod ferdig i 1965. Brenselkilden er høyverdig kull.
Valdas Adamkus

Student

Valdas Adamkus deltok i den litauiske motstandskampen under andre verdenskrig, men flyktet i 1944, da Litauen pånytt ble invadert av Sovjet, sammen med sine foreldre til Tyskland, der han etter å ha avsluttet det litauiske gymnasiet studerte naturfag ved Ludwig-Maximilians-Universität i München, og engasjerte seg for fordrevne i Christlicher Verein Junger Menschen. I 1949 flyttet de til Amerikas forente stater og han ble på 1960-tallet utdannet bygningsingeniør ved Illinois Institute of Technology.

Naturvernbyrået

Siden 1970-tallet har han arbeidet i det føderale amerikanske naturvernbyrået Environmental Protection Agency, og var siden 1981 sjef for den femte region som omfattet hele Midtvesten. Han har også vært aktiv i det republikanske partiet. Da han stilte til valg som litauisk president var han fremdeles amerikansk statsborger, og det var også sterk tvil blant mange om han hadde lang nok botid i Litauen til å kunne stille som presidentkandidat.

Politiker

Valdas Adamkus er en av de meget få litauiske politikere som aldri har vært beskyldt for korrupsjon, men han har vært anklaget for sin medvirkning til at det amerikanske oljeselskapet Williams International i 1999 fikk overta det da statseide oljeraffineriet Mazeikiu Nafta i praksis helt kostnadsfritt. Mazeikiu Nafta og televerket Lietuvos telekomas som også ble privatisert nesten gratis, ble ofte betegnet som Litauens «arvesølv» siden det skaffet landet store inntekter.

Familie

I 1951 giftet Valdas Adamkus seg med Alma Nutautaitė, nå Alma Adamkienė som har beholdt sitt amerikanske statsborgerskap. De har ingen barn. Adamkus taler fem språk.

Utmerkelser

Adamkus ble i 1998 tildelt storkors av St. Olavs Orden. I 1999 mottok han Den hvite ørns orden fra Polens president.
UTZ Certified

UTZ Certified i Norge

I Norge tilbyr flere merker UTZ-sertifiserte produkter. Både Joh. Johannson Kaffe og Kaffehuset Friele har utvalgte sertifiserte produkter, og hos sjokoladeprodusenten Nidar brukes det kun UTZ-serfifisert kakao
Grunnkretser i Midsund kommune

Grunnkretser i Midsund kommune er delområder og grunnkretser som seksjonerer Midsund kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Salvatore (band)

Salvatore var et norsk postrock elektronikaband som eksisterte i perioden 1998 til 2008. Bandet ble etablert av John Birger Wormdahl sammen med Ola Fløttum, Bjarne Larsen og Kjell-Olav Jørgensen. De var et av vinnerbandene under Zoom 1998 og ble sendt på den påfølgende Zoom-turneen i Norge, England og Skottland våren 1999. Bandet vant Spellemannprisen 2002 for albumet Tempo og Spellemannprisen 2007 for albumet Days of Rage, begge i klassen elektronika. Etter at Salvatore ble oppløst sommeren 2008, startet de tre gjenværende originalmedlemmene bandet Masselys.
Jan Ullrich

Dopingskandalen

I juni 2006 ble det kjent at syklister som Ullrich, Ivan Basso, Joseba Beloki, Roberto Heras, Francisco Mancebo, Tyler Hamilton og Santiago Botero alle er nevnt i en dopingrapport fra spanske myndigheter.
30. juni 2006 ble det kjent at Ullrich og lagkamerat Oscar Sevilla, samt lagleder Rudy Pevenage, ble suspendert av sitt eget lag T-Mobile Team. Laget skal ha fått beskjed fra Tour-arrangørene om at alle er involvert i dopingetterforskningen som har foregått i Spania. Storfavoritten i det årets Tour de France Ivan Basso, var også involvert i dette. Basso ble også suspendert fra sitt lag Team CSC. Jan Ullrich sa i 2007 at han legger opp.
Ullrich hadde vært involvert i dopingbruk før også. I 2002 ble han utestengt i seks måneder etter å ha blitt tatt for bruk av amfetamin. Ullrich hevdet han hadde tatt amfetaminet på en fest, og at han angret veldig på det han hadde gjort. Dessuten var han i en svært tung periode da han dopet seg. Han hadde slitt med kneskader og hadde dessuten alvorlige problemer med kjæresten og var derfor mer mottagelig for å prøve et slikt «partydop». Disse faktorene, samt hans påstand om at han ikke hadde gjort det for å bedre sykkelprestasjonene sine, medvirket til at straffen ble såpass kort.
 
Laget hans, Telekom, var selvsagt ikke fornøyde med amfetaminbruken hans, og straffet ham også. Ullrich var misfornøyd med måten lagledelsen hadde håndtert saken, og forlot derfor Telekom før 2003-sesongen.
Content Scramble System

Content Scramble System (CSS) er et DRM-system introdusert i 1996, og brukes på så godt som alle DVD-plater i dag. Dette til tross for at det ble omgått i 1999 da tre personer, blant dem Jon Lech Johansen, lanserte DeCSS. Systemet benytter seg av 40-bit kryptering, en relativ svak beskyttelse allerede da den ble sluppet. Grunnen til den svake krypteringen er at amerikansk lovgivning forbød å eksportere informasjon som var bedre beskyttet. De-krypteringsnøklene blir lisensiert til produsenter av bl.a. DVD-spillere, som inkorporerer dem i sine produkter.
En finsk domstol avgjorde i en domsfellelse den 25. mai 2007 at det ikke er forbudt å omgå CSS i Finland, fordi systemet ikke kan regnes for å være et «effektivt beskyttelselmiddel» slik loven krever. Dommen er felt i den laveste rettsinstansen i Finland, så den kan overstyres ved en senere anledning.
Substrat (biologi)

Substrat i biologi er det underlaget som en plante eller et dyr lever på. Den inkluderer både biotiske og abiotiske faktorer. Når man snakker om bakteriekulturer, er substratet den næringssubstans den vokser i.
Rubicon TV

Rubicon TV er et av Norges første, og er per i dag også et av de større, private TV-produksjonsselskapene. Selskapet er et heleid datterselskap av Metronome Film & Television AB som eies av Shine Group.
Rubicon er totalleverandør av tv-programmer til de nordiske tv-kanalene, og gjennomfører produksjoner basert på egne ideer og innkjøpte formater.
Administrerende direktør er Pål Kruke Kristiansen, som høsten 2013 tok over etter Lasse Hallberg.

Avdelinger

TV-avdelingen har sin primæraktivitet i underholdning, fakta, drama og reality. Avdelingen har produsert programmer som Typisk norsk, Deal or No Deal, Jeopardy!, Torsdagsklubben, Golden Goal, Campingliv, Det store korslaget, Familiesagaen De syv søstre, Big Brother og Lilyhammer.
Interaktiv-avdelingen var en avdeling som produserte interaktive programmer som Mess-TV, Kjendisjakten, Ordjakten og Frokostquiz.
Rubicon Film AS var et datterselskap av Rubicon TV. Selskapet produserte spillefilmene Switch og Kautokeino-opprøret.
Eugamandus

Utseende

Nokså små, tettbygde, brun- eller gråaktige trebukker. Antennene er tynne og omtrent så lange som kroppen. Pronotum er klokkeformet sett ovenfra med en liten tann nær bakhjørnet.

Levevis

Larvene lever i død ved.

Utbredelse

Slekten er utbredt på øyene i Karibia.
Gissel

Et gissel er en person som med sitt liv må garantere for at andre oppfyller en forpliktelse eller et krav, som en form for pant eller pressmiddel. Det å ta gisler er blant annet benyttet av terrorister, politiske ekstremistgrupper, eller av kriminelle for å presse igjennom krav, som for eksempel fritt leide eller pengeutbetaling.
Statlig gisseltaking eksisterer også i totalitære stater, som et politisk tvangsmiddel.
Genèvekonvensjonen av 1949 fastsetter at gisseltaking er forbudt i krig ved artikkel 34, og i borgerkrig ved artikkel 3. I 1979 ble det vedtatt en konvensjon i FN som var rettet mot gisseltaking.

Etymologi

«Gissel» kommer av norrøn gísl som er avledet av germansk *gísla- som antageligvis er av keltisk opphav, jamfør gammelirsk gell («pant», «sikkerhet»), irsk giall («gissel») og walisisk gwystl («pant», «gissel»). Den keltiske formen kan muligens være avledet av indoeuropeisk *gheidh- – «begjær».

Historie

I oldtiden, antikken og middelalderen ble gisseltaking eller -utveksling brukt som en sikkerhet for at fredsvilkår ble overholdt. Dette kunne ofte være barn av de fremste borgerne eller adelige, og ble særlig brukt da en sterke part inngikk fred med en svakere part, for å sikre at den svakere part overholdt avtalen. Tilfeldig gisseltaking i krig har sannsynligvis alltid forekommet. Denne praksisen er avspeilet i nordisk mytologi hvor æsene etter en fredsslutning utvekslet gisler for å sikre freden. Således kom Frøya, Frei og Njord til å leve blant æsene.
Hitler-Tyskland benyttet et form for gisselsystem ved å arrestere og fengsle nærstående av personer som de ikke fikk tak i, i tillegg til å ta gisler som represaliemetode.
Fra 1970-tallet har flere ekstreme grupper foretrukket gisseltaking; eksempler er for eksempel massakren i München og gisseldramaet ved en barneskole i Beslan i Nord-Ossetia i 2004.
Nashik (distrikt)

Demografi

Ved folketellingen i 2011 var det 6 109 052 innbyggere i distriktet, mot 4 993 796 i 2001. Den urbane befolkningen utgjør 42,53 % av befolkningen.
Barn i alderen 0 til 6 år utgjorde 13,18 % i 2011 mot 15,81 % i 2001. Antallet jenter i den alderen per tusen gutter er 882 i 2011 mot 920 i 2001.
Kildeprinsippet

Kildeprinsippet, også kalt opphavsprinsippet, er et rettsprinsipp i skatteretten som innebærer at inntekter skattlegges i det land de opptjenes.
Seert-krøniken

Seert-krøniken er en kristen arabisk krønike som antagelig er blitt til rundt 1036. Innholdet baserer seg på forskjellige syriske kilder, blandet annet en kirkehistorie fra 600-tallet, forfattet av Daniel bar Maryam. 
Krøniken har sitt navn etter funnstedet for manuskriptet, byen Siirt (Se'ert, Siirt, Söört) i Tyrkia. De bevarte deler av krøniken beskriver tiden fra 251 til 422, og fra 484 til 650, og er skrevet fra nestoriansk synsvinkel.
Krøniken gir viktige informasjoner om for eksempel de kristnes kår i Sassanideriket og kristningen av byen Merv. Her er også opplysninger om militære operasjoner på Shapur Is tid, og inneholder en katalog over Theodor av Mopsuestias skrifter.
Enveiskjøring

Enveiskjøring innebærer at trafikk på veier og gater bare går i en retning. Gater og veier som er enveiskjørte merkes normalt med et blått, rektangulært skilt med en hvit pil som angir kjøreretningen (skilt nr 526.1/526.2 Enveiskjøring). I motsatt retning brukes forbudsskilt nr 302 (innkjøring forbudt). Det er rødt med en bred hvit, horsontal stripe. Skiltet kalles «Innkjøring forbudt». Det er forbudt å kjøre forbi dette skiltet. Kjøring med motorvogn i strid med skiltet kan gi forenklet forelegg på kr 4 200. Dersom det er fortau, kan syklisten bruke fortauet.
Enveiskjøringer brukes både i gater som er for smale til at kjøretøy kan passeres hverandre, og for å skape flyt i trafikken.
Annie Skau Berntsen

Bakgrunn

Annie Skau var datter av Johan Fredrik Skau (1887–1975) og Marie Ingeborg Halvorsen (1890–1966). Faren jobbet på verftet i Horten. Hun var søster til tidligere justisminister Bjørn Skau (1929–2007) og fagforeningslederen Leif Skau (1916–1992).  
Hun var utdannet sykepleier, og arbeidet først som sykepleier både på Ullevål sykehus i Oslo og ved Dikemark psykiatriske sykehus i Asker.

Kinamisjonær

Hun ble sendt til provinsen Shaanxi det nordlige Kina av Det Norske Misjonsforbund, dit hun ankom 23. desember 1938. Hun var da 27 år gammel. På denne tid lå Kina i krig med Japan, og hun måtte derfor reise dit via Hanoi i [Vietnam]]. Reisen varte i to måneder.
Med sine 190 cm var hun den høyeste kvinnen lokalbefolkningen hadde sett. Hun ble værende i Kina fra da av og under hele andre verdenskrig. Neste gsng Søster Annie reiste tilbake til Norge, var i 1945 da hun ble i hjemlandet i ett års tid. Høsten 1946 reiste hun tilbake til Kina. 
I tiden som fulgte var det vanskelig å drive misjonsarbeid i Kina, ettersom Mao Zedongs styrker etterhvert la under seg hele Fastlands-Kina. Folkerepublikken Kina vart opprettet i 1949, og Søster Annie ble på den tid fengslet to ganger; i 1949 og 1950. I 1951 måtte hun forlate Kina. Etter kommunistenes seier ble det umulig å fortsette som utenlandsk misjonær i Kina. 
Fra 1952 drev hun et hjelpearbeid blant kinesiske flyktninger i Hongkong, der hun ble  medstifter til tuberkulose-sanatoriet Håpets Havn. Hun ble landskjent i Norge da hun av Harald Tusberg ble portrettert i NRK-programmet «Dette er ditt liv». 
I 1966 giftet hun seg med Reidar Owren Berntsen (1899–1990).
I 1963 ble hun utnevnt til ridder 1. klasse av St. Olavs Orden. I 1979 ble hun tildelt den britiske imperieordenen, Order of the British Empire.
Tres Quintas

Transport

Ruta 24 forbinder Tres Quintas med Nuevo Berlín.
Wahlström og Widstrands litteraturpris

Wahlström og Widstrands litteraturpris (Svensk navn: Wahlström och Widstrands litteraturpris) er en svensk litteraturpris på 50 000 SEK som deles ut annethvert år. Prisen ble innstiftet i 1993 til Per Wästbergs 60-årsdag.
Karrieremagasinet

Karrieremagasinet er et magasin for dem som skal ut i yrkeslivet. Magasinet blir gitt ut av Kaleidoskopet og har et opplag på 45 000 magasiner. Det distribueres på høgskoler og universiteter i Norge.
Karrieremagasinet er redaksjonelt uavhengig og distribuerer artikler om karrierevalg og jobbsøkerprosessen. Magasinet informerer om hvordan man skriver en god CV og søknad, hvordan man beter seg på et jobbintervju, får en internasjonal karriere og hvordan man lykkes i ny jobb.
Karrieremagasinet finnes også på nettet.
Oseaniamesterskapet i fotball for kvinner

Oseaniamesterskapet i fotball for kvinner(også kalt Oceania Cup) er hovedturneringen for landslag for kvinner i fotball blant medlemmene av OFC. I tillegg til å være et mesterskap som avgjør hvilket landslag som er best i fotball i Oseania, er mesterskapet en kvalifisering til VM. Fra og med 1991 ble derfor mesterskapet plassert slik at de passet med året VM ble arrangert. Imidlertid er ikke Osenaiamesterskapet kvalifisering til OL. Fra og med kvalifiseringen til 2008 var dette en separat kvalifisering. Bare vinneren av Oseaniamesterskapet går videre til VM.
Oseaniamesterskapet i fotball har blitt arrangert siden 1983, og er dermed det nest eldste kontinentalmesterskapet i fotball for kvinner, etter Asiamesterskapet, som for øvrig ble vunnet første gang av et land fra Oseania (New Zealand). I mesterskapet i 1986
og i 1989 deltok Taiwan, ettersom de ble overflyttet til Oseania i den perioden. Australia meldte overgang fra OFC til AFC i 2006, så mesterskapet i 2007 ble det første uten Australia.
Wesley Clark

Biografi

Clark er født i Chicago, men vokste opp i Little Rock i Arkansas. Han gikk ut fra West Point som den med best karakterer i sitt årskull.
Clark var en nøkkelperson under Dayton-forhandlingen i regi av USA ved diplomaten Richard Holbrooke.
Clark var leder for NATO-styrkene under «Operation Allied Force» (Kosovokrigen) i 1999, da NATO-styrkene utførte bombetokt i Kosovo. Dette var på grunn av hans funksjon som overordnet militær leder for NATO-styrkene i Europa i perioden fra 1997 til 2000. Clark mottok mye kritikk for enkelte av avgjørelsene sine under denne konflikten. Han uttalte at NATOs bombekrig «ikke var utformet for å hindre etnisk rensing eller for å drive krig mot serbiske styrker inne i Kosovo» og at det var «helt forutsigbart» («entirely predictable») at overgrepene i Kosovo ville bli trappet opp som følge av NATOs intervensjon. Under Kosovokrigen hevdet Rudolf Scharping, Tysklands forsvarsminister, at Serbia hadde plan, omtalt som «Operasjon hestesko», der den kosovoalbanske befolkningen skulle omringes på tre kanter og drives over grensen til Albania. Clark uttalte at han ikke kjent til noen slik serbisk plan om Operasjon hestesko.
På dette tidspunktet hadde han et vanskelig forhold til daværende forsvarsminister William Cohen og leder for generalstaben, Hugh Shelton, noe som førte til en del rykter om at Clark ble tvunget til å pensjonere seg før tiden, til tross for at både han og forsvarsdepartementet uttalte at det kun var normal prosedyre som ledet til at han pensjonerte seg.
Clark var kandidat i primærvalget i et forsøk på å bli demokratenes representant i presidentvalget i 2004, men trakk seg 17. september 2003 for å konsentrere seg om å hjelpe John Kerry, som til slutt ble demokratenes kandidat. Clark ble også regnet som en mulig kandidat for demokratene til presidentvalget i 2008.